સ્માર્ટપોટ ખરીદવાની સાથે તેનો ઉપયોગ કેવી રીતે કરવો તેની જાણકારી પણ બૂકલેટમાં આપવામાં આવી હોય છે. સ્માર્ટપોટ જે તે પ્લાન્ટની જરૂરિયાત સાથે પોતાની જાતને એડજસ્ટ કરી શકે છે. આ પોટને એ ખબર પડે છે કે માટીમાંથી ભેજ ઓછો થઈ ગયો છે એટલે તેની પાસેના રિઝર્વ વોટરમાંથી તે પાણીનો છંટકાવ કરી દે છે. કેટલાક પોટ પાસે પાણી સંગ્રહ કરવાની ક્ષમતા હોય છે તો કેટલાક પોટને ૧૦-૨૦ લીટરના જાર સાથે કનેક્ટ કરતી પાઇપ પણ આપવામાં આવે છે. એટલું યાદ રાખવું જરૂરી છે કે કોઈપણ પ્લાન્ટના ગ્રોથ માટે પાણીની જરૂરિયાત ઓછી હોય છે, માટી ભેજયુક્ત હોય તો પણ પ્લાન્ટને કોઈ વાંધો આવતો નથી. સ્માર્ટપોટના સેન્સર્સ માટીના ભેજનું ધ્યાન રાખે છે.